Document ID: 32005D0855

KOMISSION PÄÄTÖS,
tehty 30 päivänä marraskuuta 2005,
bioturvallisuustoimenpiteistä influenssa A -viruksen H5N1-alatyypin aiheuttaman erittäin patogeenisen lintuinfluenssan tarttumisvaaran vähentämiseksi luonnonvaraisista linnuista siipikarjaan ja muihin vankeudessa pidettäviin lintuihin sekä varhaisen havaitsemisen järjestelmästä erityisen vaaralle alttiilla alueilla tehdyn komission päätöksen 2005/734/EY muuttamisesta
(tiedoksiannettu numerolla K(2005) 4687)
(ETA:n kannalta merkityksellinen teksti)
(2005/855/EY)
EUROOPAN YHTEISÖJEN KOMISSIO, joka
ottaa huomioon Euroopan yhteisön perustamissopimuksen,
ottaa huomioon sisämarkkinoiden toteuttamista varten eläinlääkärin- ja kotieläinjalostustarkastuksista yhteisön sisäisessä tiettyjen elävien eläinten ja tuotteiden kaupassa 26 päivänä kesäkuuta 1990 annetun neuvoston direktiivin 90/425/ETY (1) ja erityisesti sen 10 artiklan 4 kohdan,
sekä katsoo seuraavaa:
(1)
Jäsenvaltioiden tilanteen seuraamiseksi komissio teki 17 päivänä lokakuuta 2005 päätöksen 2005/732/EY (2) jäsenvaltioissa vuonna 2005 toteutettavien, lintuinfluenssaa siipikarjassa ja luonnonvaraisissa linnuissa koskevien tutkimusohjelmien hyväksymisestä sekä raportointia ja kustannusten tukikelpoisuutta koskevista säännöistä kyseisten ohjelmien täytäntöönpanokustannuksiin myönnettävää yhteisön taloudellista tukea varten.
(2)
Influenssa A -viruksen H5N1-alatyypin aiheuttaman erittäin patogeenisen lintuinfluenssan kulkeutumisen vähentämiseksi luonnonvaraisista linnuista siipikarjatiloille ja muualle, missä lintuja pidetään vankeudessa, tehtiin 19 päivänä lokakuuta 2005 komission päätös 2005/734/EY (3) bioturvallisuustoimenpiteistä influenssa A -viruksen H5N1-alatyypin aiheuttaman erittäin patogeenisen lintuinfluenssan tarttumisvaaran vähentämiseksi luonnonvaraisista linnuista siipikarjaan ja muihin vankeudessa pidettäviin lintuihin sekä varhaisen havaitsemisen järjestelmästä erityisen vaaralle alttiilla alueilla.
(3)
Mainitun päätöksen mukaan jäsenvaltioiden on identifioitava yksittäiset tilat, joilla pidetään siipikarjaa tai muita lintuja, joita voidaan epidemiologisten ja ornitologisten tietojen perusteella pitää erityisen alttiina influenssa A -viruksen H5N1-alatyypin leviämiselle luonnonvaraisten lintujen välityksellä.
(4)
Epidemiologisten ja ornitologisten olosuhteiden muutosten takia olisi säädettävä, että kyseisiä vaaroja on tarkasteltava säännöllisesti ja jatkuvasti, jotta erityisen vaaralle alttiiksi katsottavien alueiden luetteloa voidaan tarvittaessa muuttaa.
(5)
On tarpeen selventää sellaisten lintujen epidemiologista merkitystä, jotka osallistuvat lentokilpailuihin kulttuuritapahtumien yhteydessä.
(6)
Lisäksi olisi säädettävä päätöksellä 2005/734/EY säädettyjen toimenpiteiden soveltamisajan jatkamisesta epidemiologisten ja ornitologisten olosuhteiden muutosten vuoksi.
(7)
Päätös 2005/734/EY olisi näin ollen muutettava vastaavasti.
(8)
Tässä päätöksessä säädetyt toimenpiteet ovat elintarvikeketjua ja eläinten hyvinvointia käsittelevän pysyvän komitean lausunnon mukaiset,
ON TEHNYT TÄMÄN PÄÄTÖKSEN:
1 artikla
Muutetaan päätös 2005/734/EY seuraavasti:
1)
Lisätään 1 artiklaan 4 kohta seuraavasti:
”4. Jäsenvaltioiden on päätöksen 2005/732/EY mukaisesti tekemiensä tutkimusten perusteella säännöllisesti tarkasteltava toimenpiteitä, joihin ne ovat ryhtyneet 1 kohdan mukaisesti, jotta ne voivat epidemiologisten ja ornitologisten olosuhteiden muuttuessa muuttaa luetteloa alueista, jotka on nimetty erityisen vaaralle alttiiksi lintuinfluenssan leviämisen kannalta.”
2)
Korvataan 2 a artiklan 2 kohta seuraavasti:
”2. Jäsenvaltioiden on varmistettava, että siipikarjan ja muiden lintujen kokoaminen toreille, näyttelyihin ja kulttuuritapahtumiin, mukaan luettuna lentokilpailut, kielletään.
Toimivaltainen viranomainen voi kuitenkin sallia siipikarjan ja muiden vankeudessa pidettävien lintujen kokoamisen näihin paikkoihin, jos vaaranarvioinnin tulos sen sallii.”
3)
Korvataan 4 artiklassa ilmaisu ”1 päivään joulukuuta 2005” ilmaisulla ”31 päivään toukokuuta 2006”.
4)
Muutetaan liite I tämän päätöksen liitteen mukaisesti.
2 artikla
Jäsenvaltioiden on viipymättä toteutettava tämän päätöksen noudattamiseksi tarvittavat toimenpiteet ja julkaistava kyseiset toimenpiteet. Niiden on ilmoitettava tästä komissiolle viipymättä.
3 artikla
Tämä päätös on osoitettu kaikille jäsenvaltioille.
Tehty Brysselissä 30 päivänä marraskuuta 2005.

Labels: 0
20
6